Wikipedia:నామకరణ పధ్ధతులు - వికిపీడియా

# Wikipedia:నామకరణ పధ్ధతులు

### వికీపీడియా నుండి

| ఈ పేజీ వికీపీడియా మార్గదర్శకాలలో ఒకటి. సర్వామోదం పొందిన ప్రమాణాలను వివరించే పేజీ ఇది. ఈ పేజీ లో మార్పులు అవసరమని భావిస్తే చొరవగా ముందుకు వచ్చి ఆయా మార్పులు చెయ్యండి. కాకపోతే, మీరు చెయ్యదలచిన మార్పులు పెద్దవైతే ముందుగా ఆ మార్పులను చర్చా పేజీ లో ప్రస్తావించండి.

పేజీలకు పేర్లు పెట్టడంలో వికీపీడియా సాంప్రదాయం గురించి ఈ పేజీ వివరిస్తుంది.

ఈ పేజీ URL చూడండి: http://te.Wikipedia.org/wiki/Wikipedia:నామకరణ పధ్ధతులు అని ఉంది కదా. తెలుగు వికీపీడియా లో ఉండే పేజీ లన్నిటికీ మొదటి భాగం ఇదే - http://te.Wikipedia.org/wiki/ - ఉంటుంది. తరువాతి భాగం - Wikipedia:నామకరణ పధ్ధతులు అనేది ఆ పేజీకి శీర్షిక గా ఉంటుంది.

## [మార్చు] పేర్లు, రకాలు

వికీపీడియాలో, వికీపీడియా నేమ్ స్పేసు లో, రెండు రకాలైన పేజీలు ఉంటాయి.

1. వికీపీడియా సైటుకు సంబంధించిన పేజీలు - వికీపీడియా అంటే ఏమిటి, సహాయం పొండడం ఎలా, లాగిన్‌ అవడం ఎలా మొదలైనవి. వీటికి పేర్లు ఇలా ఉంటాయి: Wikipedia:సహాయం, Wikipedia:తొలగింపు విధానం, Wikipedia:కొత్తవారిని ఆదరించండి, Wikipedia:నామకరణ పధ్ధతులు మొదలైనవి. ఇవి వికీపీడియా సైటు గురించి తెలియజేసేవి అన్నమాట. ఈ పేజీల పేర్లకు ముందు తప్పనిసరిగా Wikipedia: అనేది ఉండాలి.
2. ఇక రెండో రకం- విజ్ఞాన సర్వస్వం కు సంబంధించిన పేజీలు. వీటి పేర్లు ఇలా ఉంటాయి: గురజాడ అప్పారావు, శ్రీకృష్ణదేవ రాయలు మొదలైనవి. వీటికీ, పైవాటికి తేడా గమనించండి - వీటికి Wikipedia: అనేది లేదు. మీరు కొత్త పేజీని తయారు చేసేటపుడు గుర్తుంచుకోవలసిన వాటిలో ఇది ముఖ్యమైనది. ఇప్పుడు గురజాడ అప్పారావు ను నొక్కి ఆ పేజీ చూడండి. దాని శీర్షికలో Wikipedia: ఉండకపోవడం గమనించండి.

## [మార్చు] ఇతర సూచనలు

ఇంకా ఈ కింది సూచనలను కూడా దృష్టిలో ఉంచుకోండి.

- పేరులోని పదాల మధ్య ఖాళీ ఉండవచ్చు, అండర్‌స్కోరు పెట్టవలసిన అవసరం లేదు.

- కొన్ని స్పెషలు కారెక్టర్లు ఇబ్బందులు కలిగిస్తాయి. కాబట్టి వాటిని పేజీ పేర్లలో వాడవద్దు. కింది వాటిని అసలు వాడవద్దు
  - పైపు ( | ), నక్షత్రం (*), యాంపర్శాండ్‌ (&), ప్లస్‌ (+), మీసాల బ్రాకెట్టు ({}), స్క్వేర్‌ బ్రాకెట్టు ( [ ] ) మొదలైనవి.

- సినిమాల గురించిన పేజీలకు పేరు చివర సినిమా అని బ్రాకెట్లో రాయండి. ఉదాహరణకు - అల్లూరి సీతారామ రాజు (సినిమా). ఒకవేళ అదే పేరుతో రెండు సినిమాలు ఉంటే సంవత్సరం కూడా రాయండి. ఉదాహరణకు "మిస్సమ్మ (2005 సినిమా)".

- వ్యక్తుల గురించిన పేజీల పేర్లలో గౌరవ వాచకాలు (శ్రీ, గారు మొదలైనవి) అవసరం లేదు.

- కొందరు ప్రముఖులు తమ స్వంత పేరుతో కాక ఇతర పేర్లతో ప్రసిధ్ధి చెందుతారు. ఉదాహరణకు ఆరుద్ర: భాగవతుల శంకర శాస్త్రి అంటే కొంత మందికి తెలియక పోవచ్చు, కాబట్టి ఆరుద్ర అనే పేరునే వాడాలి.

- పేర్లకు ముందు ఉండే బిరుదులను కూడా చేర్చవద్దు. ఉదాహరణకు విశ్వవిఖ్యాత నటసార్వభౌమ, నటరత్న, పద్మశ్రీ, దాక్టర్‌ నందమూరి తారక రామా రావు అనే పేరు పెట్టవద్దు.

- తెలుగు పేర్లే పెట్టండి. సాధారణంగా వాడే పేరు ఇంగ్లీషు భాషా పదం అయినా, తెలుగు అనువాదానికే ప్రాధాన్యత ఇవ్వండి. వ్యాసం మొదటి లైనులో ఇంగ్లీషు పేరు రాయవచ్చు. అయితే, కొన్ని పేర్ల (ఉదాహరణకు స్పేస్‌ షటిల్‌)కు తెలుగు అనువాదాలు ఉండక పోవచ్చు; వాటికి ఇంగ్లీషు పేరే వాడండి, కానీ తెలుగు లిపిలో ఉండాలి. ఇంగ్లీషు లిపిలో పేరు రాయకండి.

## [మార్చు] మరింత సమాచారం

దీనిపై ఇంగ్లీషు పేజీ కూడా చూడండి.

Retrieved from "http://te.wikipedia.org../../../%E0%B0%A8/%E0%B0%BE/%E0%B0%AE/Wikipedia%7E%E0%B0%A8%E0%B0%BE%E0%B0%AE%E0%B0%95%E0%B0%B0%E0%B0%A3_%E0%B0%AA%E0%B0%A7%E0%B1%8D%E0%B0%A7%E0%B0%A4%E0%B1%81%E0%B0%B2%E0%B1%81.html"

వర్గం: వికీపీడియా మార్గదర్శకాలు

##### Views

- Project page
- చర్చ
- ప్రస్తుతపు కూర్పు

##### అన్వేషణ